

OGRES NOVADA PAŠVALDĪBA

Reģ.Nr.90000024455, Brīvības iela 33, Ogre, Ogres nov., LV-5001

tālrunis 65071160, e-pasts: ogredome@ogresnovads.lv, www.ogresnovads.lv

PAŠVALDĪBAS DOMES SĒDES PROTOKOLA IZRAKSTS

|  |  |  |
| --- | --- | --- |
| Ogrē, Brīvības ielā 33 | Nr.19 | 2024. gada 28. novembrī |

**6.**

# Par nedzīvojamo telpu “Doktorāts”, Suntaži, Suntažu pag., Ogres nov., nomas tiesību izsoli

Zemgales rajona tiesas Suntažu pagasta zemesgrāmatas nodalījumā Nr. 100000515915 ierakstīts nekustamais īpašums, kadastra numurs 7488 003 0672, adrese: “Doktorāts”, Suntaži, Suntažu pag., Ogres nov., LV-5060, kas sastāv no zemes vienības (kadastra apzīmējumi 7488 003 0672), uz zemes vienības esošās ēkas (kadastra apzīmējums 7488 003 0672 001). Īpašuma tiesības nostiprinātas Ogres novada pašvaldībai (turpmāk – Pašvaldība).

Valsts zemes dienesta Nekustamā īpašuma valsts kadastra informācijas sistēmā (turpmāk – Kadastrs) ēka ar kadastra apzīmējumu 7488 003 0672 002 (doktorāts) sastāv no telpu grupas ar kadastra apzīmējumu 7488 003 0672 001 001.

Telpu grupa ar kadastra apzīmējumu 7488 003 0672 001 sastāv no 26 telpām, tajā skaitā nedzīvojamās iekštelpas Nr. 15 (kabinets) un nedzīvojamās iekštelpas Nr. 16 (kabinets), kas atrodas otrajā stāvā, ar kopējo platību 15,2 m2, (turpmāk – Telpas). Telpas ir brīvas, nav iznomātas un nav nepieciešamas Pašvaldības funkciju veikšanai, bet Telpu uzturēšanas izdevumi jāsedz Pašvaldībai, tāpēc lietderīgi Telpas iznomāt.

Ministru kabineta 2018. gada 20. februāra noteikumu Nr. 97 “Publiskas personas mantas iznomāšanas noteikumi” (turpmāk – Noteikumi) 12. punkts noteic, ka lēmumu par nomas objekta nodošanu iznomāšanai pieņem iznomātājs. Noteikumu 23. punkts noteic, ka nomnieku noskaidro rakstiskā, mutiskā vai elektroniskā izsolē.

Publiskas personas finanšu līdzekļu un mantas izšķērdēšanas novēršanas likuma 3. panta 2. punkts noteic, ka publiska persona, kā arī kapitālsabiedrība rīkojas ar finanšu līdzekļiem un mantu lietderīgi, tas ir manta atsavināma un nododama īpašumā vai lietošanā citai personai par iespējami augstāku cenu, savukārt šī likuma 6.1 panta pirmā prim daļa paredz, ja slēdz šā panta pirmajā daļā minēto nekustamā īpašuma nomas līgumu uz laiku, kas ilgāks par sešiem gadiem, publiskas personas nekustamā īpašuma iznomātājs nomas maksas apmēru vienpusēji pārskata un, ja nepieciešams, maina ne retāk kā reizi sešos gados normatīvajos aktos noteiktajā kārtībā.

Noteikumu 4. nodaļa noteic nosacītās nomas maksas noteikšanas metodiku, ja nomas objektu iznomā privāto tiesību subjektam. Saskaņā ar Noteikumu 79. punktu, ja nomas objekts ir nekustama manta, nomas objekta nosacītās nomas maksas noteikšanai iznomātājs organizē nomas objekta apsekošanu un faktiskā stāvokļa novērtēšanu un nosacīto nomas maksu nosaka, ievērojot nomas objekta tehnisko stāvokli, atrašanās vietu, izmantošanas iespējas un citus apstākļus. Atbilstoši Noteikumu 81. punktam, ja nomas objekts ir nekustamais īpašums, nosacīto nomas maksu nosaka, ievērojot šo noteikumu 79. un 80. punktu, bet ne zemāku par nomas maksu, kas noteikta saskaņā ar šo noteikumu 3. nodaļu, izņemot šajos noteikumos minētos gadījumus.

Saskaņā ar sabiedrības ar ierobežotu atbildību “EIROEKSPERTS”, reģistrācijas Nr. 40003650352, novērtējumu Nr. L14110/ER/2024, Telpu tirgus nomas maksa par 1 m² mēnesī (bez pievienotās vērtības nodokļa) 2024. gada 1.oktobrī ir 2,40 EUR (divi *euro* un četrdesmit centi).

2024. gada 18.oktobrī Pašvaldības mantas novērtēšanas un izsoles komisija, izskatot Pašvaldības Suntažu pagasta pārvaldes pieprasījumu noteikt nosacīto nomas maksu un tam pievienotos dokumentus, noteica nekustamā īpašuma “Doktorāts”, Suntaži, Suntažu pagasts, Ogres novads, doktorāta telpu Nr. 15 un Nr. 16 ar platību 15.2 m2 ēkas otrajā stāvā, kadastra apzīmējums 7488 003 0672 001 001, nomas maksu par 1 m2 mēnesī 2,40 EUR (divi *euro* četrdesmit centi), bez pievienotās vērtības nodokļa.

Ņemot vērā minēto un pamatojoties uz Pašvaldību likuma 10. panta pirmās daļas 21. punktu, 73. panta trešo daļu, Publiskas personas finanšu līdzekļu un mantas izšķērdēšanas novēršanas likuma 3. panta 2. punktu, 6.1 panta pirmo daļu un Ministru kabineta 2018. gada 20. februāra noteikumu Nr. 97 ”Publiskas personas mantas iznomāšanas noteikumi” 12., 23., 24., 79., 80. un 81. punktu, kā arī ievērojot Ogres novada pašvaldības mantas novērtēšanas un izsoles komisijas 2024. gada 18.oktobra sēdes protokolu Nr. K.1-2/271,

**balsojot: ar 21 balsi "Par" (Andris Krauja, Artūrs Mangulis, Atvars Lakstīgala, Dace Māliņa, Dace Veiliņa, Daiga Brante, Dainis Širovs, Egils Helmanis, Igors Miglinieks, Ilmārs Zemnieks, Indulis Trapiņš, Jānis Iklāvs, Jānis Kaijaks, Jānis Siliņš, Kaspars Bramanis, Pāvels Kotāns, Raivis Ūzuls, Rūdolfs Kudļa, Santa Ločmele, Toms Āboltiņš, Valentīns Špēlis), "Pret" – nav, "Atturas" – nav, "Nepiedalās" – nav**,

Ogres novada pašvaldības dome **NOLEMJ:**

1. **Iznomāt** uz 10 (desmit) gadiem Ogres novada pašvaldībai piederošā nekustamā īpašuma “Doktorāts”, Suntaži, Suntažu pag., Ogres nov., kadastra numurs 7488 003 0672, sastāvā esošās ēkas ar kadastra apzīmējumu 7488 003 0672 001 daļu: nedzīvojamās iekštelpas Nr. 15 un Nr. 16 ar kopējo platību 15,2 m2 (turpmāk – Telpas), nomnieku noskaidrojot izsolē.
2. **Noteikt** Telpu nosacīto nomas maksu 2,40 EUR(divi *euro* četrdesmit centi) par 1 m2 mēnesī (bez pievienotās vērtības nodokļa).
3. **Noteikt** Telpu nomas mērķi – saimnieciskās darbības veikšana.
4. **Uzdot** Ogres novada pašvaldības mantas novērtēšanas un izsoles komisijai normatīvajos aktos noteiktajā kārtībā organizēt Telpas nomas tiesību izsoli, noteikt piemērojamo izsoles veidu, kā arī apstiprināt izsoles noteikumus un rezultātus, izsoles noteikumos iekļaujot nosacījumu, ka nomnieks kompensē neatkarīga vērtētāja pakalpojumu izmaksas par nomas maksas noteikšanu.
5. **Pilnvarot** Ogres novada Suntažu pagasta pārvaldes vadītāju Ogres novada pašvaldības vārdā normatīvajos aktos noteiktajā kārtībā noslēgt Telpu nomas līgumumēneša laikā pēc Ogres novada pašvaldības mantas novērtēšanas un izsoles komisijas lēmuma par izsoles rezultātu apstiprināšanu.
6. **Kontroli** par lēmuma izpildi uzdot Ogres novada pašvaldības izpilddirektoram.

(Sēdes vadītāja,

domes priekšsēdētāja E. Helmaņa paraksts)